800 aláírás a postáért
Postát szeretnének a Kertvárosba Vásárhelyen – a kezdeményezést 800-an írták alá.
A városrész képviselõje, Kószó Péter szerint ez a kishomokiaknak is könnyebbséget jelentene.
Pár hét alatt 800 aláírás gyûlt össze azért, hogy Vásárhely kertvárosi részének is legyen postája – mondta el lapunknak Szélné Budai Mónika, az aláírásgyûjtés kezdeményezõje. Azt mondta, már évekkel ezelõtt nekifutottak egyszer, de nem jártak sikerrel. Mónika szerint a kertvárosiaknak, sõt a kishomokiaknak is nagy segítség lenne, ha nem kellene bemenniük a városközpontba feladni egy levelet, vagy befizetni a csekket. A posta – az elképzelések szerint – az üzletházban kaphatna helyet, amelynek tulajdonosa, ha kell, még az üzemeltetést is vállalná.
A Kertváros képviselõje, Kószó Péter alpolgármester is azt mondta, nem új keletû a posta témája. Már többször is felvetõdött, hogy jó lenne egy hivatal, amely a kishomokiaknak is könnyebbséget jelentene. Ezért Benkõ Zsolt képviselõtársával megpróbál tenni az ügy érdekében.
Vásárhelyen jelenleg 5 postahivatal található. A Magyar Posta Zrt. tájékoztatása szerint a törvény alapján egy 20 ezernél nagyobb lélekszámú városban 3 kilométeren belül lennie kell 1 postának, és a 2 hivatal közötti távolság legfeljebb 6 kilométer lehet. Újabb posta nyitására akkor lenne lehetõség, ha a jelenleg mûködõk forgalma indokolttá tenné, ez viszont nem így van – tudatta a posta.
Hódmezõvásárhely posta